PMIndiaData/PMIndiaSum huggingface dataset:
भ्रष्टाचार निरोधक (संशोधन) विधेयक 2013 में आधिकारिक संशोधनों को शामिल करने का प्रस्ताव

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने आज भ्रष्टाचार निरोधक अधिनियम,1988 में संशोधन करने को अपनी मंजूरी दे दी। इसके तहत भ्रष्टाचार निरोधक (संशोधन) विधेयक 2013 में आधिकारिक संशोधनों को शामिल किया जाएगा, जो अभी राज्यसभा में लंबित है। प्रस्तावित संशोधनों से देश में भ्रष्टाचार निरोधक कानूनों में खाई को भरने तथा भ्रष्टाचार के खिलाफ संयुक्त राष्ट्र सम्मेलन (यूएनसीएसी) के तहत देश की जिम्मेदारी को अधिक प्रभावी रूप से लागू करने में मदद मिलेगी। भ्रष्टाचार से और सख्ती से निपटने के उद्देश्य से किये गये प्रस्तावित संशोधन निम्नलिखित हैं :- · रिश्वत देने और लेने वालों को अधिक सख्त सजा दी जाएगी। · सजा के प्रावधान न्यूनतम 6 महीने से बढ़ाकर 3 वर्ष और अधिकतम 5 वर्ष से बढ़ाकर 7 वर्ष (रिश्वत के मामले में 7 वर्ष की सजा घोर अपराध की श्रेणी में आती है) किये गये। · भ्रष्टाचार से मिलने वाले लाभ पर रोक के लिए कुर्कियों का अधिकार जिला न्यायालय के बजाय निचली अदालत (विशेष न्यायाधीश) को दिये जाने का प्रस्ताव। · सरकारी कर्मचारियों द्वारा किये जाने वाले भ्रष्टाचार को रोकने के लिए व्यक्तियों से लेकर वाणिज्यिक संस्थाओं को प्रावधान के दायरे का लाया जा रहा है। · वाणिज्यिक संगठनों से जुड़े व्यक्तियों को सरकारी कर्मचारी को घूस देने से रोकने के लिए दिशा निर्देश जारी करने के प्रावधान। · पिछले 4 वर्ष में पीसी अधिनियम के तहत मामलों की औसत सुनवाई के अवधि 8 वर्ष से अधिक है। 2 वर्ष के भीतर त्वरित सुनवाई सुनिश्चित करने का प्रस्ताव किया गया है। · सरकारी कर्मचारियों द्वारा धन संवर्धन आपराधिक दुराचार और आय से अधिक संपत्ति को सबूत के रूप में लिया जाएगा। · गैर-मौद्रिक पारितोष शब्द संतुष्टि की परिभाषा के अंतर्गत शामिल किया गया है। · धारा 7(2) में सरकारी कर्मचारी के दायित्व को इस तरह से वर्णित किया गया है कि कोई सरकारी कर्मचारी अपनी संवैधानिक कर्तव्य या नियमों, सरकारी नीतियों, कार्यकारी निर्देशों और प्रक्रियाओं का उल्लंघन नहीं कर सकता। यह भी प्रस्ताव किया गया कि सरकारी कार्य करते हुए किसी कर्मचारी द्वारा की गई सिफारिश या लिये गये फैसले से संबंधित मामले की लोकपाल या लोकयुक्त द्वारा जांच के लिए सरकारी कर्मचारी जो सेवानिवृत्ति, इस्तीफा आदि के कारण कार्यालय छोड़ चुका है। उसकी सुनवाई के लिए पूर्व में मंजूर की गई सुरक्षा को बढ़ाया जाएगा।
प्रधानमंत्री ने ‘स्वच्छता ही सेवा आंदोलन’ का हिस्सा बनने के लिए समस्त देशवासियों का आह्वान किया

प्रधानमंत्री श्री नरेन्द्र मोदी ने ‘स्वच्छता ही सेवा आंदोलन’ का हिस्सा बनने के लिए समस्त देशवासियों का आह्वान किया है। प्रधानमंत्री ने कहा है, “2 अक्तूबर को गांधी जी कि 150वीं जयंती का आरंभ होगा। इसी दिन स्वच्छ भारत अभियान भी अपने चार साल पूरे करेगा। यह अभियान एक ऐतिहासिक जनांदोलन है, जिसका उद्देश्य स्वच्छ भारत के बारे में बापू के सपने को पूरा करना है। स्वच्छ भारत की दिशा में काम करने वाले लोगों को मैं नमन करता हूं। 15 सितम्बर को ‘स्वच्छता ही सेवा आंदोलन’ शुरू हो रहा है। यह बापू को श्रद्धांजलि अर्पित करने का सबसे अच्छा तरीका है! 15 सितम्बर को 9:30 सुबह हम सब एकत्र होकर ‘स्वच्छता ही सेवा आंदोलन’ की शुरूआत करेंगे। स्वच्छ भारत अभियान को मजबूत करने के लिए जिन लोगों ने अथक परिश्रम किया है, मैं उनसे मिलने के लिए उत्सुक हूं। इसके बाद स्वच्छता गतिविधियां आरंभ होंगी।”
जयगढ़ लाइटहाऊस में लाइटहाऊस और लाइटशिप महानिदेशक के प्‍लॉट की मेसर्स जे.एस.डब्‍ल्‍यू. जयगढ़ पोर्ट लिमिटेड के प्‍लॉट से अदला-बदली

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल ने जयगढ़ लाइटहाऊस, रत्‍नागिरी महाराष्‍ट्र में लाइटहाऊस और लाइटशिप महानिदेशक (डीजीएलएल) के प्‍लॉट की अदला-बदली मेसर्स जे.एस.डब्‍ल्‍यू. जयगढ़ पोर्ट लिमिटेड के प्‍लॉट से करने को मंजूरी दे दी। प्‍लॉटों की अदला-बदली से डीजीएलएल तथा जेएसडब्‍ल्‍यू-जेपीएल सुविधाओं में अलग और स्‍वतंत्र पहुंच सुनिश्चित होगी और विकास तथा बे‍हतर सुरक्षा व्‍यवस्‍था के लिए दोनों को प्‍लॉट को बेहतर बनाने की अनुमति होगी। डीजीएलएल 0.7630 हेक्‍टेयर रकबे के 12 प्‍लॉट देगा और एक हेक्‍टेयर रकबा के तीन प्‍लॉट प्राप्‍त करेगा।
प्रधानमंत्री ने स्वामी श्री नारायण गुरु को उनकी जयंती पर श्रद्धांजलि दी

प्रधानमंत्री श्री नरेंद्र मोदी ने समाज सुधारक श्री नारायण गुरु को उनकी जयंती पर श्रद्धांजलि दी है। प्रधानमंत्री ने कहा, ‘मैं आदरणीय स्वामी नारायण गुरु को उनकी जयंती पर नमन करता हूं। अपने महान विचार, शिक्षा और अन्याय के खिलाफ लड़ाई के कारण वह हमेशा प्रेरित करते रहेंगे।’ श्री नारायण गुरु केरल के समाज सुधारक थे जिन्होंने जातिवाद के खिलाफ सुधार आंदोलन का नेतृत्व किया और आध्यात्मिक स्वंतत्रता एवं सामाजिक समानता के नए मूल्यों को बढ़ावा दिया।
केंद्रीय मंत्रिमण्डल ने आपदा प्रबंधन के क्षेत्र में सहयोग के बारे में भारत और तुर्कमेनिस्तान के बीच समझौता ज्ञापन को मंजूरी दी

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने आपदा प्रबंधन के क्षेत्र में सहयोग के बारे में भारत और तुर्कमेनिस्तान के बीच समझौता ज्ञापन (एमओयू) पर हस्ताक्षर करने को अपनी मंजूरी दे दी है। इस समझौता ज्ञापन में ऐसी प्रणाली स्थापित करने का प्रयास है, जिससे भारत और तुर्कमेनिस्तान दोनों ही देश एक–दूसरे के आपदा प्रबंधन तंत्र से लाभान्वित होंगे और यह आपदा प्रबंधन के क्षेत्र में तैयारी, प्रतिक्रिया और क्षमता निर्माण के क्षेत्रों को मजबूती प्रदान करने में सहायता करेगा। इस समझौता ज्ञापन में निम्नलिखित क्षेत्रों में परस्पर लाभप्रद आधार पर सहयोग की परिकल्पना की गई है- 1. आपात स्थिति की निगरानी एवं पूर्वानुमान करना और उनके परिणामों का आकलन करना; 2. आपदा प्रबंधन में शामिल उपयुक्त संगठनों के साथ सक्षम अधिकारियों के माध्यम से बातचीत करना; 3. आपदा प्रबंधन के क्षेत्र में अनुसंधान परियोजनाओं की संयुक्त योजना बनाना, विकास और कार्यान्वयन, वैज्ञानिक और तकनीकी प्रकाशनों तथा अनुसंधान कार्यों के परिणामों का आदान-प्रदान करना; 4. इस समझौता ज्ञापन के दायरे में आपसी सहमति से सूचना, पत्रिकाओं या अन्य प्रकाशनों, वीडियो और फोटो सामग्रियों के साथ-साथ प्रौद्योगिकियों का आदान-प्रदान करना; 5. संबंधित क्षेत्रों में संयुक्त रूप से सम्मेलनों, सेमिनारों, कार्यशालाओं के साथ-साथ अभ्यास और प्रशिक्षणों का आयोजन करना; 6. आपदा प्रबंधन में विशेषज्ञों और अनुभवों का आदान-प्रदान करना; 7. खोज एवं बचाव-कार्य से जुड़े अभियानों में सबसे पहले अपनी सक्रियता दिखाने वालों का प्रशिक्षण और क्षमता निर्माण; आपदा प्रबंधन के क्षेत्र में क्षमता निर्माण में मदद करने के लिए प्रशिक्षुओं और विशेषज्ञों का आदान-प्रदान; 8. आपदा प्रबंधन में तकनीकी सुविधाएं और उपकरण उपलब्ध कराने, पूर्व-चेतावनी प्रणालियों में वृद्धि करने और पार्टियों की क्षमता निर्माण के लिए आपसी सहमति पर सहायता प्रदान करना; 9. आपातकालीन प्रतिक्रिया में आपसी सहमति पर सहायता प्रदान करना; 10. आपदा रोधी बुनियादी ढांचे के निर्माण के लिए ज्ञान और विशेषज्ञता सहायता को आपस में साझा करना; 11. अंतरराष्ट्रीय स्तर पर मान्यता प्राप्त मानकों के अनुसार आपसी सहमति से गुणवत्ता प्रबंधन प्रणालियां प्रदान करना; 12. आपदा प्रबंधन से संबंधित अन्य गतिविधियां, जिनके बारे में दोनों पक्षों के सक्षम प्राधिकारियों में परस्पर सहमति हो; वर्तमान में भारत ने आपदा प्रबंधन के क्षेत्र में सहयोग के लिए स्विट्जरलैंड, रूस, सार्क, जर्मनी, जापान, तजाकिस्तान, मंगोलिया, बांग्लादेश और इटली के साथ द्विपक्षीय/बहुपक्षीय समझौता/समझौता ज्ञापन/आशय की संयुक्त घोषणा/सहयोग ज्ञापन पर हस्ताक्षर किए हैं।
प्रधानमंत्री धोरदो पहुंचे, डीजीपी सम्मेलन के उद्घाटन सत्र में शामिल हुए

प्रधानमंत्री श्री नरेन्द्र मोदी पुलिस महानिदेशकों के तीन दिवसीय सम्मेलन के लिए आज कच्छ के रण स्थित ‘टेंट सिटी’ धोरदो पहुंचे। इस सम्मेलन का दूसरी बार दिल्ली के बाहर आयोजन हो रहा है। पिछले साल यह सम्मेलन गुवाहाटी में आयोजित किया गया था। प्रधानमंत्री ने सम्मेलन के उद्घाटन सत्र में शिरकत की, जिसे गृह मंत्री श्री राजनाथ सिंह ने संबोधित किया। प्रधानमंत्री ने एक वेबसाइट ‘इंडियन पुलिस इन सर्विस ऑफ द नेशन’ लॉंन्च की। प्रधानमंत्री इसके बाद गृह मंत्री और अन्य प्रतिनिधियों के साथ व्हाइट रण के लिए रवाना हो गए जो टेंट सिटी से कुछ दूरी पर स्थित है। उन्होंने बीएसएफ द्वारा आयोजित किया गया ‘ऊंट शो प्रदर्शन’ देखा। उन्होंने व्हाइट रण में सूर्यास्त देखा और इसके बाद एक सांस्कृतिक कार्यक्रम का आनंद उठाया। गृह मंत्री श्री राजनाथ सिंह, गृह राज्य मंत्री श्री किरण रिजीजू और श्री हरिभाई पार्थीभाई चौधरी भी इस अवसर पर उपस्थित थे।
प्रधानमंत्री विजय दिवस की पूर्व संध्या पर आर्मी हाउस में ‘एट होम’ समारोह में शामिल हुए

प्रधानमंत्री श्री नरेन्द्र मोदी ने आज विजय दिवस की पूर्व संध्या पर आर्मी हाउस में 'एट होम' समारोह में भाग लिया। इस अवसर पर एक ट्वीट में प्रधानमंत्री ने कहा: विजय दिवस की पूर्व संध्या पर आर्मी हाउस में 'एट होम' समारोह में भाग लिया। भारत हमारे सशस्त्र बलों की वीरता को कभी नहीं भूलेगा जिसके कारण हमें 1971 के युद्ध में विजय हासिल हुई।
कैबिनेट ने स्विस और भारतीय नागरिकों की पहचान के संबंध में भारत एवं स्विट्जरलैंड के बीच द्विपक्षीय तकनीकी व्यवस्था को मंजूरी दी

प्रधानमंत्री श्री नरेंद्र मोदी की अध्यक्षता में केंद्रीय मंत्रिमंडल ने स्विस और भारतीय नागरिकों की पहचान के संबंध में भारत एवं स्विट्जरलैंड के बीच द्विपक्षीय तकनीकी व्यवस्था को मंजूरी दी। द्विपक्षीय तकनीकी व्यवस्था(बीटीएस) को राजनयिक पासपोर्ट रखने वालों के लिए वीजा फ्री एग्रीमेंट से जोड़ा जाएगा। इसका उद्देश्य बीटीए अनिवार्य रूप से दोनों देशों के बीच अनियमित प्रवासियों की वापसी पर सहयोग के लिए मौजूदा प्रक्रिया को औपचारिक रूप देने के लिए है ताकि किसी भी अतिरिक्त दायित्वों पूरा किए या समय सीमा मांग के नागरिकों की वापसी सुनिश्चित हो सके। यह ध्यान देने योग्य है कि स्विट्जरलैंड में अनुमानित तौर पर 100 से कम अनियमित प्रवासी मौजूद हैं। बीटीए जैसा कि प्रस्तावित है, यह अन्य यूरोपीय संघ के देशों के साथ भी इस विषय पर वार्ता के लिए एक मॉडल के रूप में एक ही टेम्पलेट का उपयोग करने के लिए एक अवसर की पेशकश करेगा, जोकि हमारे साथ नियमित रूप से इस मुद्दे को उठाते रहे हैं। इससे वैध भारतीय यात्रियों के लिए वीजा और वर्क परमिट व्यवस्थाओं को भी उदार बनाने में पुनः प्रवेश समझौते का लाभ उठाने में मदद मिलेगी। यह प्रवास और गतिशीलता(सीएएमएम) पर हाल ही में संपन्न भारत-यूरोपीय संघ के साझा एजेंडा में एक महत्वपूर्ण लक्ष्य के रूप में परिकल्पित किया गया है।
प्रधानमंत्री ने मुंबई में इमारत गिरने से हुई लोगों की मृत्यु पर शोक व्यक्त किया

प्रधानमंत्री श्री नरेन्‍द्र मोदी ने मुंबई में इमारत गिरने के पीड़ितों के प्रति संवेदना व्‍यक्‍त की है। उन्होंने पीड़ितों के लिए पीएमएनआरएफ से अनुग्रह राशि की भी घोषणा की है। पीएमओ के एक ट्वीट में कहा गया है: "मुंबई में इमारत गिरने से आहत हूं। इस दुखद घड़ी में, शोक संतप्त परिवारों के साथ मेरी संवेदनाएं और घायलों के साथ प्रार्थना है। पीएमएनआरएफ की ओर से प्रत्येक मृतक के परिजनों को 2 लाख रुपये की अनुग्रह राशि दी जाएगी। घायलों को 50,000 रुपये दिए जाएंगे: पीएम मोदी" एमजी/एएम/जेके
मंत्रिमंडल ने भारत और स्पेन के बीच खगोल विज्ञान के क्षेत्र में वैज्ञानिक एवं तकनीकी सहयोग को विकसित करने के लिए समझौता ज्ञापन पर हस्ताक्षर करने को मंजूरी दी

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल को भारतीय खगोल भौतिकी संस्थान (आईआईए), बेंगलुरू और स्पेन के इंस्टीट्यूटो डी एस्ट्रोफिजिका डी कानरियास (आईएसी) और ग्रानटिकान, एस.ए. (जीटीसी), स्पेन के बीच खगोल विज्ञान के क्षेत्र में वैज्ञानिक एवं तकनीकी सहयोग को विकसित करने के लिए समझौता ज्ञापन पर हस्ताक्षर करने से अवगत कराया गया। इस समझौता ज्ञापन के अंतर्गत जिन गतिविधियों पर ध्यान दिया जाएगा वे इस प्रकार हैं- नए वैज्ञानिक परिणाम। नई तकनीकें। वैज्ञानिक संवाद और प्रशिक्षण में बढ़ोतरी से क्षमता निर्माण। संयुक्त वैज्ञानिक परियोजनाएं इत्यादि। इस समझौता ज्ञापन के तहत संयुक्त शोध परियोजनाएं, प्रशिक्षण कार्यक्रम सम्मेलन, संगोष्ठी आदि सभी पात्र वैज्ञानिकों, छात्रों और तकनीकीविदों के लिए खुला हैं और वैज्ञानिक प्रतिभा तथा अनुभव ही इसके निर्धारण का मानक होगा। इस प्रकार की साझेदारी में वर्गीकृत दूरबीन प्रौद्योगिकी के विकास के साथ-साथ रोबोटिक टेलिस्कोप का विकास एवं भविष्य में अन्य महत्वपूर्ण सहयोग शामिल हैं।
मंत्रिमंडल ने केरल के त्रिशूर में डाक विभाग की भूमि एवं भवन त्रिशूर नगर निगम को हस्‍तांतरित करने को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केंद्रीय मंत्रिमंडल ने जनहित में भूमि के आदान-प्रदान के सिद्धांत के तहत पट्टालम रोक को चौड़ा करने के लिए केरल के त्रिशूर में डाक विभाग की 16.5 सेंट भूमि एवं भवन त्रिशूर नगर निगम को हस्‍तांतरित करने को मंजूरी दी है। डाक विभाग को इसके बदले त्रिशूर सेंट्रल पोस्ट ऑफिस से करीब 200 मीटर दूर 16.5 सेंट भूमि दी जाएगी। इसके अलावा त्रिशूर नगर निगम डाक विभाग के विनिर्देशों के अनुसार दो द्वार और चाहरदीवारी के साथ 3,500 वर्गफुट बिल्‍टअप एरिया में डाक भवन का निर्माण खुद अपनी लागत पर करेगा। त्रिशूर नगर निगम का यह प्रस्ताव मौजूदा पट्टालम रोड को चौड़ा करने, दुर्घटना मुक्‍त यातायात और उस क्षेत्र के लोगों के फायदे के लिए है। इस विचाराधीन प्रस्ताव से स्‍थानीय लोगों को मौजूदा त्रिशूर सेंट्रल पोस्‍ट ऑफिस के सामने पट्टालम रोड के जरिये कम समय में और बिना किसी ट्रैफिक जाम के मुक्‍त आवाजाही का लाभ मिलेगा।
जी-7 शिखर सम्मेलन के दौरान प्रधानमंत्री की दक्षिण अफ्रीका के राष्ट्रपति के साथ बैठक

प्रधानमंत्री श्री नरेन्द्र मोदी ने जर्मनी के श्लॉस एल्मौ में चल रहे जी-7 शिखर सम्मेलन के दौरान 27 जून 2022 को दक्षिण अफ्रीका के राष्ट्रपति महामहिम एच.ई. श्री सिरिल रामफोसा से मुलाकात की। दोनों राजनेताओं ने दोनों देशों के बीच; विशेष रूप से 2019 में सहयोग के रणनीतिक कार्यक्रम पर हस्ताक्षर के बाद; द्विपक्षीय संबंधों में हुई प्रगति की समीक्षा की। उन्होंने रक्षा, शिक्षा और कृषि क्षेत्रों में हुई प्रगति पर संतोष व्यक्त किया और व्यापार तथा निवेश, खाद्य सुरक्षा, रक्षा, फार्मास्यूटिकल्स, डिजिटल वित्तीय समावेश, कौशल विकास, बीमा, स्वास्थ्य और लोगों के परस्पर संपर्क जैसे क्षेत्रों में द्विपक्षीय सहयोग को और गहरा करने की आवश्यकता को दोहराया। दोनों राजनेताओं ने जून 2022 में हुए विश्व व्यापार संगठन समझौते का भी स्वागत किया, जो विकासशील देशों में कोविड-19 टीकों के उत्पादन का समर्थन करता है। भारत और दक्षिण अफ्रीका ने कोविड-19 की रोकथाम, नियंत्रण या उपचार के संबंध में टीआरआईपीएस समझौते के कुछ प्रावधानों के कार्यान्वयन पर सभी विश्व व्यापार संगठन के सदस्यों को छूट देने के सुझाव से जुड़ा पहला प्रस्ताव प्रस्तुत किया था। बहुपक्षीय निकायों में निरंतर समन्वय और उनके, विशेष रूप से संयुक्त राष्ट्र सुरक्षा परिषद के, सुधार की आवश्यकता पर भी चर्चा हुई।
सरकार ने कृषि और उससे संबधित गतिविधियों के लिए बैंक से लिए अल्‍पकालिन कर्ज को चुकाने की समय सीमा 31 अगस्त 2020 तक बढ़ाई

प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने कृषि और उससे संबधित गतिविधियों के लिए बैंक से तीन लाख रूपए तक की अल्‍पकालिक ऋणों को चुकाए जाने की समय सीमा बढ़ाने को मंजूरी दे दी है। यह रियायत 1 मार्च 2020 से 31 अगस्त 2020 के बीच चुकाए जाने वाले ऋणों के लिए दी गई है। ये ऋण अब 31 अगस्त 2020 तक चुकाए जा सकते हैं। कर्ज चुकाने की समय अवधि बढ़ाए जाने के बावजूद इन ऋणों पर बैंको को मिलने वाली वाली 2 प्रतिशत की ब्याज छूट तथा किसानों को समय रहते ऋण चुकाने पर मिलने वाली तीन प्रतिशत की छूट सुविधा यथावत जारी रहेगी। लाभ: बैंकों द्वारा कृषि और संबद्ध गतिविधियों के लिए दिए गए 3 लाख रुपये तक के मानक अल्‍पकालिक ऋणों, जो 1 मार्च 2020 और 31 अगस्त 2020 के बीच देय हैं, के पुनर्भुगतान की तारीख को 31 अगस्त 2020 तक बढ़ा देने से किसानों को 4 प्रतिशत की सालाना ब्याज दर से बिना किसी जुर्माने के इस तरह के कर्ज को 31 अगस्त 2020 तक की बढ़ी हुई अवधि तक चुकाने या नवीकरण कराने में मदद मिलेगी। इसके तहत बैंकों के लिए 2 प्रतिशत ब्‍याज सब्सिडी (आईएस) और किसानों के लिए 3 प्रतिशत पीआरआई का निरंतर लाभ मिलता रहेगा। यही नहीं, इससे किसानों को कोविड-19 महामारी के मौजूदा समय में इस सुविधा का लाभ लेने के लिए बार-बार बैंक जाने की जरूरत नहीं पड़ेगी। पृष्ठभूमि: सरकार बैंकों के माध्यम से किसानों को अल्‍पकालिक कृषि ऋण उपलब्ध कराती है। इन ऋणों पर बैंकों को 2 प्रतिशत की ब्याज छूट दी जाती है। समय रहते ऋण चुकाने पर किसानों को 3 प्रतिशत की अतिरिक्त छूट मिलती है। इस प्रकार से किसानों को तीन लाख तक का कर्ज समय रहते चुकाने पर सालाना चार प्रतिशत की ब्याज दर पर ऋण की सुविधा मिलती है। कोविड-19 के कारण हुए लॉकडाउन की वजह से लोगों की आवाजाही पर कई तरह की पाबंदिया लगाई गई हैं जिसकी वजह से अल्‍पकालिक ऋण चुकाने के लिए कई किसान बैंक तक नहीं जा पा रहे हैं। इसके अतिरिक्त समय पर उत्पादों की बिक्री नहीं हो पाने, बिक्री के भुगतान की रसीद नहीं मिल पाने तथा सामाजिक दूरी के नियमों का कड़ाई से पालन किए जाने की वजह से किसानों के लिए बैंक में जमा की जाने वाली ऋण की रकम जुटाने में दिक्कत आ रही है।
लोकसभा में प्रधानमंत्री के वक्‍तव्‍य का मूल पाठ

“आदरणीय सभापति जी, कई वर्षों से, किसानों की आत्महत्या, समग्र देश के लिए चिंता का विषय रहा है। समय समय पर, हर सरकार ने, उनसे जो भी संभव हुआ, करती रही है। कल की घटना के कारण पूरे देश में जो पीड़ा है, उसकी अभिव्यक्ति सदन के भी सभी माननीय सदस्यों ने की है। मैं भी इस पीड़ा में सहभागी होता हूँ। यह हम सब का संकल्प रहे, हम सब मिल कर के, इस समस्या का समाधान कैसे ढूंढें। समस्या बहुत पुरानी है, समस्या बड़ी व्यापक है, और उसे उस रूप में लेना पड़ेगा। जो भी अच्छे सुझाव होंगे उसे ले करके चलने के लिए सरकार तैयार है। किसान की ज़िंदगी से बड़ी कोई चीज़ नहीं होती। इंसान की ज़िंदगी से बड़ी कोई चीज़ नहीं होती। और इसलिए, राजनाथ जी ने सरकार की तरफ से जो जानकारी देनी थी वह आपको दी है, लेकिन मैं, इस सदन की पीड़ा के साथ अपने आप को जोड़ते हुए…, हम सब, दल कोई भी हो, देश बहुत बड़ा होता है, समस्या पुरानी है, गहरी है, हम सबको सोचना होगा कि हम कहाँ गलत रहे, वो कौनसे गलत रास्ते पर चल पड़े, वो कौनसी कमियां रही, पहले क्या कमियां रही, पिछले दस महीनों में क्या कमियां रही, यह सबका दायित्व है। लेकिन किसानों की इस समस्या के समाधान का रास्ता हमको खोजना है, और मैं इस विषय पर खुले मन से, जो भी सुझाव आये, आप ज़रूर बताइये, हम कोई न कोई रास्ता निकालने का प्रयास करेंगे। किसान को असहाय नहीं छोड़ सकते। हमने उसके साथ, उसके दुःख में सहभागी होना है, उसके भविष्य के लिए भी सहभागी होना है। और उस संकल्प… आज की चर्चा में वो संकल्प उभर कर आये, सामूहिक संकल्प उभर कर आये, कि हम सब मिलकर, अब हमारे किसानों को हम न मरने दें, मैं इतनी ही प्रार्थना इस सदन को करता हूँ।”
प्रधानमन्त्री ने हरनाज संधू को मिस यूनिवर्स का खिताब जीतने पर बधाई दी

प्रधानमन्त्री श्री नरेन्द्र मोदी ने हरनाज संधू को मिस यूनिवर्स का खिताब जीतने पर बधाई दी। प्रधानमन्त्री ने ट्वीट करते हुए कहा कि, “हरनाज संधू को मिस यूनिवर्स का खिताब जीतने पर बधाई। उन्हें आगे भविष्य के प्रयासों के लिए शुभकामनाएं”।
प्रधानमंत्री ने आंध्रप्रदेश के अनन्तपुरामु जिले में हुई दुखद दुर्घटना के मृतकों के प्रति संवेदना प्रकट की

पीड़ितों के लिये प्रधानमंत्री राष्ट्रीय आपदा कोष से अनुग्रह राशि को मंजूरी दी प्रधानमंत्री श्री नरेन्द्र मोदी ने आंध्रप्रदेश के अनन्तपुरामु जिले में हुई दुखद दुर्घटना के मृतकों के लिये गहरा दुख व्यक्त किया है। प्रधानमंत्री ने प्रधानमंत्री राष्ट्रीय आपदा कोष से पीड़ितों के लिये अनुग्रह राशि दिये जाने को भी मंजूरी दी है। प्रधानमंत्री कार्यालय के एक ट्वीट में कहा गया हैः “आंध्रप्रदेश के अनन्तपुरामु जिले में हुई दुखद दुर्घटना के मृतकों के लिये दुखी हूं। शोक संतप्त परिवारों के साथ मेरी संवेदनायें। मृतकों के निकटस्थ सम्बंधियों को प्रधानमंत्री राष्ट्रीय आपदा कोष से दो-दो लाख रुपये की अनुग्रह राशि दी जायेगी।”
जस्टिस अय्यर को उनके 100वें जन्‍मदिन पर प्रधानमंत्री की बधाई

प्रधानमंत्री श्री नरेंद्र मोदी ने जस्टिस वी आर कृष्‍णा अय्यर को उनके 100वें जन्‍मदिन पर बधाई संदेश दी। प्रधानमंत्री ने ट्वीटर पर अपने संदेश में कहा- “भारतीय सार्वजनिक जीवन के प्रतीक जस्टिस वी आर कृष्‍णा अय्यर को 100 साल के होने पर जन्‍मदिन की हार्दिक शुभकामनाएं। मैं प्रार्थना करता हूं कि आप स्‍वस्‍थ रहें। कानूनी क्षेत्र के चमकते नक्षत्र, दार्शनिक और बुद्धिजीवी जस्टिस कृष्‍णा अय्यर अपने आप में एक संस्‍था हैं, जिनका पूरा जीवन राष्‍ट्र को समर्पित है। जस्टिस अय्यर का जीवन और कार्य हम सब के लिए प्रेरणादायी है। उनके साथ मेरा पारस्‍परिक विचार-विमर्श बहुत समृद्ध रहा है। मैंने उनसे बहुत कुछ सीखा है।”
प्रधानमंत्री ने जी-7 शिखर सम्मेलन से इतर जर्मनी के चांसलर के साथ बैठक की

प्रधानमंत्री श्री नरेन्द्र मोदी ने 27 जून 2022 को जी-7 शिखर सम्मेलन से इतर जर्मनी के के चांसलर श्री ओलाफ स्कोल्ज़ से जर्मनी के श्लॉस एल्मौ में भेंट की। इस वर्ष दो नेताओं के बीच यह दूसरी मुलाकात थी। पिछली बैठक भारत-जर्मनी अंतर-सरकारी परामर्श के लिए 2 मई 2022 को प्रधानमंत्री की बर्लिन यात्रा के दौरान हुई थी। प्रधानमंत्री ने जी-7 शिखर सम्मेलन के निमंत्रण के लिए चांसलर स्कोल्ज़ का आभार व्यक्त किया। पिछले महीने हुई अपनी चर्चा को जारी रखते हुए, दोनों नेताओं ने अपनी हरित और सतत विकास साझेदारी को आगे बढ़ाने की आवश्यकता पर ज़ोर दिया। बैठक के दौरान, जलवायु कार्रवाई, जलवायु वित्तपोषण के प्रावधान और प्रौद्योगिकी हस्तांतरण जैसे विषयों को शामिल किया गया। दोनों नेताओं ने व्यापार, निवेश और लोगों के बीच संबंधों को और मजबूत बनाने की आवश्यकता पर भी सहमति व्यक्त की। बैठक के दौरान अंतर्राष्ट्रीय निकायों में अधिक समन्वय, विशेष रूप से भारत की आगामी जी-20 अध्यक्षता के संदर्भ में भी चर्चा की गई। दोनों नेताओं ने क्षेत्रीय और वैश्विक परिदृश्यों पर भी विचारों विमर्श किया।
प्रधानमंत्री ने आणंद में आधुनिक खाद्य प्रसंस्करण सुविधा केंद्रों का उद्घाटन किया

प्रधानमंत्री श्री नरेन्द्र मोदी ने आज आणंद में अमूल के अत्याधुनिक चॉकलेट संयंत्र सहित आधुनिक खाद्य प्रसंस्करण सुविधा केंद्रों का उद्घाटन किया। उन्होंने चॉकलेट संयंत्र का अवलोकन किया एवं वहां उन्हें उपयोग में लाई जा रही विभिन्न प्रौद्योगिकियों एवं वहां बनाये जा रहे विभिन्न उत्पादों के बारे में जानकरी दी गई। इस अवसर पर उन्होंने आणंद के लोगों को इतनी बढ़ी संख्या में वहां उपस्थित होने पर धन्यवाद दिया। उन्होंने कहा कि आज जिन परियोजनाओं का उद्घाटन किया जा रहा है, वे सहकारी संघ के लिए बहुत शुभ हैं। उन्होंने कहा कि अमूल के ब्रांड को दुनिया भर में जाना जाता है और यह दुनिया भर में प्रेरणा का एक स्रोत बन गया है। उन्होंने कहा कि अमूल का संबंध न केवल दुग्ध प्रसंस्करण से है बल्कि यह अधिकारिता का भी एक शानदार मॉडल है। उन्होंने कहा कि सहकारी संघों के जरिये सरदार पटेल ने एक ऐसा रास्ता दिखाया जिसमें न तो किसी सरकार और न ही किसी उद्योगपति का ही कोई अधिकार है। उन्होंने कहा कि यह एक अनोखा मॉडल है जहां लोग ही मायने रखते हैं। उन्होंने कहा कि गुजरात में सहकारी क्षेत्र में किए गए प्रयासों ने लोगों की, खासकर, किसानों की सहायता की है। उन्होंने शहरी विकास पर सरदार पटेल द्वारा बल दिए जाने का भी स्मरण किया। प्रधानमंत्री ने 2022 में भारत की आजादी के 75वीं वर्षगांठ का उल्लेख करते हुए कहा कि भारत दुग्ध क्षेत्र में बढि़या प्रदर्शन कर रहा है लेकिन वह और भी अच्छा कर सकता है। उन्होंने कहा कि अब समय आ गया है कि नवोन्मेषण एवं मूल्य संवर्द्धन को महत्व दिया जाए। इस संदर्भ में उन्होंने शहद के उत्पादन की भी चर्चा की।
प्रधानमंत्री ने संयुक्त अरब अमीरात का नया राष्ट्रपति चुने जाने पर महामहिम शेख मोहम्मद बिन जायद अल नाह्यान को बधाई दी

प्रधानमंत्री श्री नरेन्द्र मोदी ने अबू धाबी के शासक महामहिम शेख मोहम्मद बिन जायद अल नाह्यान को यूएई का नया राष्ट्रपति चुने जाने पर बधाई दी है। एक ट्वीट में प्रधानमंत्री ने कहा; 'मैं अबू धाबी के शासक शेख मोहम्मद बिन जायद अल नाह्यान को यूएई का नया राष्ट्रपति चुने जाने पर शुभकामनाएं देता हूं। मुझे विश्वास है कि उनके गतिशील और दूरदर्शी नेतृत्व में हमारी व्यापक रणनीतिक साझेदारी और प्रगाढ़ होगी। @MohamedBinZayed'
प्रधानमंत्री ने पाकिस्तान में विमान दुर्घटना के कारण हुई लोगों की मौत पर शोक व्यक्त किया

प्रधानमंत्री श्री नरेन्द्र मोदी ने पाकिस्तान में विमान दुर्घटना के कारण हुई लोगों की मौत पर शोक व्यक्त किया है। प्रधानमंत्री ने कहा, “पाकिस्तान में विमान दुर्घटना के कारण लोगों की मौत से गहरा दुख हुआ। मृतकों के परिवारों के प्रति हमारी संवेदना और घायल लोगों के शीघ्र स्वास्थ्य लाभ की कामना करता हूँ।”
प्रधानमंत्री श्री नरेन्द्र मोदी के वाशिंगटन डी.सी. आगमन पर प्रेस विज्ञप्ति

प्रधानमंत्री श्री नरेन्द्र मोदी यूएसए के महामहिम राष्ट्रपति जो बाइडेन के आमंत्रण पर संयुक्त राज्य अमेरिका की अपनी यात्रा के लिए वाशिंगटन डीसी (22 सितंबर 2021, स्थानीय समय) पहुंचे। संयुक्त राज्य अमेरिका सरकार की ओर से प्रबंधन और संसाधन राज्य उपमंत्री श्री टी. एच. ब्रायन मैककॉन ने प्रधानमंत्री की अगवानी की। एंड्रयूज एयरबेस पर उत्साह से भरे प्रवासी भारतीय भी मौजूद थे और उन्होंने प्रसन्नता के साथ प्रधानमंत्री का स्वागत किया।
प्रधानमंत्री ने चाइना ओपन सुपर सीरीज बैडमिन्‍टन प्रतियोगिता में जीत के लिए साइना नेहवाल और के श्री कांत को बधाई दी

प्रधानमंत्री श्री नरेन्‍द्र मोदी ने चाइना ओपन सुपर सीरीज बैडमिन्‍टन प्रतियोगिता में जीत के लिए भारतीय बैडमिन्‍टन खिलाड़ी साइना नेहवाल और के श्री कांत को बधाई दी है। प्रधान मंत्री ने कहा कि “भारतीय बैडमिंटन के लिए यह एक यादगार दिन रहा है। मैं चाइना ओपन सुपर सीरीज बैडमिन्‍टन प्रतियोगिता में जीत के लिए साइना नेहवाल और के श्री कांत को बधाई देता हूं।”